דרדסים: הכפר האבוד

דרדסים: הכפר האבוד (באנגלית: Smurfs: The Lost Village) הוא סרט קולנוע אמריקאי בהנפשה ממוחשבת שיצא לאקרנים ב־7 באפריל 2017. את הסרט ביים קלי אסבורי. הסרט מבוסס על מותג הדרדסים אולם בניגוד לשני הסרטים הקודמים בזיכיון, זהו סרט אתחול והוא כולו מונפש. בסרט מככבים דמי לובאטו (דרדסית), מנדי פטינקין (דרדסאבא), ג׳ק מקברייר (ביש גדא), דני פודי (בר מוח), ג׳ו מנגנלו (בר כוח) וריין וילסון (גרגמל). הסרט פותח בכך שלדרדסית אין משהו שמייחד אותה. בניגוד לשאר הדרדסים היא בכלל גוש חמר שהונפש בכישוף. בר מוח מנסה למצוא את תמצית התכונות שלה (כפי שהצליח לעשות עם בר-כח) אך דרדסית שואבת את אנרגיית המכשיר. היא נתקלת בטעות בדרדס לא מזוהה ומנסה למצוא אותו, אך מה שהיא מוצאת זה רק כובע דרדסים שונה משלהם. גרגמל המרושע מצליח לתפוס את דרדסית אשר מחזיקה בכובע המוזר. גרגמל מכין שיקוי למציאת מקור הכובע ומגלה כי יש עוד כפר של דרדסים. השיקוי נותן רמז למקום של הכפר וזה נראה כמעין שלושה עצים. גרגמל מוצא 3 עצים במפה ומתכנן ללכת לכפר ולחטוף את כל הדרדסים. דרדסית שמרגישה אשמה על שגרגמל גילה את הכפר בגללה מחליטה להתגנב בלילה וללכת אל הכפר ולהזהיר אותם מפני גרגמל המרושע. חבריה הטובים בר-מוח, בר-כוח וביש-גדא מצטרפים אליה. למרוץ מסעיר ומותח לעמקי היער האסור אשר מלא ביצורים קסומים, על מנת למצוא את היער האבוד המסתורי לפני המכשף הרשע גרגמל. הם יוצאים למסע מטלטל, מלא בהרפתקאות וסכנה, על מנת לגלות את הסוד הגדול ביותר בתולדות הדרדסים. הכפר מתגלה ככפר של רק דרדסיות בהנהגת דרדסבתא. גרגמל מגיע לכפר הדרדסיות ולוכד את כל הדרדסים והדרדסיות בשביל האנרגיה שלהם (כזכור מהסרט השני), אך מתעלם מדרדסית כי היא "לא דרדס אמיתי". דרדסית מקבלת רעיון מהמשפט הזה ועוקבת אחרי גרגמל בחזרה לטירה, שם גרגמל שואב את אנרגיות הדרדסים והדרדסיות כדי להשיג עושר. דרדסית מציעה לו להפוך אותה בחזרה למרושעת בתמורה למיקום הכפר (שם יש כזכור עוד 96 דרדסים). בר-מוח מבין את הטריק ויחד עם בר-כח הם מסיחים את דעת חתחתול והציפור הצרחנית כדי שדרדסית תצליח. גרגמל מטיל על דרדסית כישוף שאיבת אנרגיה- אך כפי שדרדסית ובר-מח חזו דרדסית דווקא שאבה את האנרגיה ממנו והעיפה אותו מהטירה. הדרדסים והדרדסיות שוחררו- אך דרדסית חזרה להיות גוש חמר כחול דומם. כולם בוכים עליה, וזה מחזיר אותה לחיים. דמי לובאטו – דרדסית מנדי פטינקין – דרדסאבא ג׳ק מקברייר – ביש גדא דני פודי – בר מוח ג׳ו מנגנלו – בר כוח ריין וילסון– גרגמל גורדון רמזי – דרדס אופה ג׳ייק ג'ונסון – רגזני טיטוס בורגאס – גנדרני גבריאל איגלסיאס – קונדסון ג׳ף דנהאם – איכרי קלי אסבורי – סקרני ג׳וליה רוברטס – דרדסית ערבה מישל רודריגז – דרדסית סערה אלי קמפר – דרדסית בלוסום אריאל וינטר – דרדסית לילי מייגן טריינור – דרדסית מלודי עינת אזולאי – דרדסית פז פרל – בר מוח נדב לאור – ביש גדא שמעון סמיט – בר כוח קובי מימון – גרגמל דב רייזר – דרדסאבא אליעזר וייס – רגזני דודי גזית – קונדסון שחר פולאק – נודניק הילה זיתון – ערבה עדי ביטי – שושנית שירלי לילו – דרדסופית נועה לפידות – ליבלובית בטריילר שמחה ברבירו דיבב את גרגמל מדיה וקבצים בנושא דרדסים: הכפר האבוד בוויקישיתוף אתר האינטרנט הרשמי של דרדסים: הכפר האבוד "דרדסים: הכפר האבוד", במסד הנתונים הקולנועיים IMDb (באנגלית) "דרדסים: הכפר האבוד", באתר נטפליקס "דרדסים: הכפר האבוד", באתר AllMovie (באנגלית) "דרדסים: הכפר האבוד", באתר Rotten Tomatoes (באנגלית) "דרדסים: הכפר האבוד", באתר Box Office Mojo (באנגלית) "דרדסים: הכפר האבוד", באתר Metacritic (באנגלית) "דרדסים: הכפר האבוד", באתר אידיבי "דרדסים: הכפר האבוד", במסד הנתונים הקולנועיים KinoPoisk (ברוסית) טיזר טריילר רשמי, סרטון באתר יוטיוב מאשה צור-גלוזמן, לא הצליחו לדרדס את דרדסית, באתר הארץ, 6 באפריל 2017